Karl Linnas

Karl Linnas (6. august 1919 Tartu – 2. juuli 1987 Leningrad) oli Eesti kaitseväe lipnik, Saksamaa sõjaväe leitnant ja Saksa okupatsiooni ajal Eestis Tartu koonduslaagri .

Elulugu
Karl Linnas lõpetas 1937. aastal Hugo Treffneri Gümnaasiumi. Seejärel õppis ta Tartu Ülikoolis matemaatikat, kuid ei lõpetanud õpinguid. Õppis Tartu ülikoolis (1937-1938, 1940-1941) olles korporatsiooni „Vironia“ liige. 1938-1940 õppis sõjakoolis, tõenäoliselt seoses ajateenistusega.   

Saksa okupatsiooni ajal töötas Karl Linnas  1941.a. septembrist kuni 1942.a maini  Tartu koonduslaagri . Koonduslaagri komandant oli Fritz Giesen. 

Kui Saksamaa väed Eestist 1944. aastal taganesid, võitles Linnas kaitsepataljonis rindel ning sai 1944. aastal haavata. Saksamaal jäi ta sõjapõgenike laagrisse 1951. aastani, mil emigreerus Ameerika Ühendriikidesse.

Karl Linnas mõisteti . aastal Eesti NSV-s Nõukogude okupatsioonivõimude korraldatud kohtuistungil tagaselja süüdi ja surma selle eest, et ta aastatel 1941 ja 1942   töötas  Tartu koonduslaagri  ja pani toime inimsusvastaseid kuritegusid.

Karl Linnas töötas hiljem Ameerika Ühendriikides maamõõtjana, elades vaikselt New Yorgi osariigis Greenlawni külas 1979. aastani, mil Ameerika Ühendriikide immigratsiooniamet süüdistas teda riiki sisenemisel valeandmete esitamises.

1981. aastal jättis Westbury linna föderaalne ringkonnakohus 62-aastase Linnase ilma Ameerika Ühendriikide kodakondsusest, kuna ta oli 30 aastat tagasi varjanud immigratsiooniameti eest oma kuritegelikku minevikku. Kohtuniku sõnutsi olid Linnase kuriteod "sellised, mis solvavad iga tsiviliseeritud ühiskonda". 1986. aastal kinnitas föderaalne apellatsioonikohus väljasaatmiskäsu, otsuse põhjal oli tõendusmaterjal süüdistatava vastu "ülekaalukas ja suuresti vaidlustamata".

Karl Linnase kohtuasjaga tegeles prokurör Rudolph Giuliani, hilisem New Yorgi linnapea.

Karl Linnas, kes mõisteti . aastal Eesti NSV-s toimunud kohtuistungil tagaselja surma, kaotas 1981. aastal Ameerika Ühendriikide kodakondsuse, kui 20. aprillil 1987 keeldus Ameerika Ühendriikide Ülemkohus viimase astme edasikaebust kuulamast ning ta deporteeriti 1987. aastal Ameerika Ühendriikidest Nõukogude Liitu. Linnas oli Ameerika Ühendriikide teine naturaliseerunud kodanik, kes saadeti Nõukogude Liitu surmaotsuse täideviimisele; esimene oli Fjodor Fedorenko.

Linnas viidi lennukiga Nõukogude Liitu, kus ta suri ligi kolme kuu pärast, 2. juulil 1987 kohtuistungit oodates Leningradi vanglahaiglas.

Vaata ka
Ivan Demjanjuk
Fjodor Fedorenko
Aleksander Laak, Juhan Jüriste

Viited

Kirjandus
12,000 : materials from the trial of the mass murderers Juhan Jüriste, Karl Linnas and Ervin Viks, held at Tartu on January 16-20 1962, Koostaja: Karl Lemmik, Ervin Martinson, Toimetaja: V. Rummel, Kujundaja: Herald Eelma. ISBN 978-9949-707-70-6

Välislingid 
 Charles Ashman ja Robert J. Wagman "The Nazi Hunters" New York: Pharos Books, 1988
 Henry Kamm "Estonian Deported by U.S. Arrives in Soviet", NY Times
 Artiklid Karl Linnasest LA Timesis
Karl Linnas, center, facing a Soviet death sentence on charges of supervising Nazi concentration camp executions, is escorted by federal agents at New York's

Eesti Teises maailmasõjas
Holokaust
Sõjakurjategijad
Hugo Treffneri Gümnaasiumi vilistlased
Korporatsioon Vironia liikmed
Eestlased Ameerika Ühendriikides
Eesti sõjaväelased Saksa sõjaväes Teises maailmasõjas
Sündinud 1919
Surnud 1987